Vestre Landsret stadfæstede onsdag den dom, en nordjysk landmand fik i byretten for et overfald på en dyreværnsaktivist og et af TV2 Nord tv-hold.

60 dages betinget fængsel og en ubetinget frakendelse af kørekortet, sådan lød dommen fra byretten i Hjørring i oktober mod en landmand tiltalt for overfald på en dyreværnsaktivist og et tv-hold. Landmanden ankede dommen. Vestre Landsret valgte dog onsdag at stadfæste dommen fra byretten. Landmanden, der bor Brønderslev, overfaldt de tre personer, imens de var i gang med optagelserne til et tv-indslag. Landmanden væltede og sparkede de tre personer, ligesom han hentede en traktor og kørte direkte imod tv-holdet og dyreværnsaktivisten, der måtte springe til siden for ikke at blive påkørt. Overfaldet fandt sted i oktober 2016.